Rikunarita-ORG/Wikinium huggingface dataset:
# Paul McCartney

Paul McCartney, 2010
Ünnerschrift van Paul McCartney
Stimme von Paul McCartney, Interview up BBC Radio4, 26. Dezember 2012
Paul McCartney, 1964
Sir **James Paul McCartney**, CH, MBE (\* 18. Juni 1942 in Liverpool) is en britisch Musiker, Singer-Songwriter, Komponist, Oscar- as ok mehrfack Grammy-Priesdräger. Weltwiet bekannt wurr he as Singer un Bassist van de Beatles, för de he tosommen mit John Lennon de meesten Stücke schreeven hett. De Komponistenpartnerschap Lennon/McCartney gellt as en van de bekanntesten un spoodrieksten as ok McCartney sülvst as de spoodriekst Songwriter in de Historie van de Popmusik. Sien Stück *Yesterday* is de an’n meesten speelt Popsong van all Tieden.

Nah dat Enn van de Beatles hett McCartney en spoodriek Solokarriere anfungen un hett mit sien Fru Linda de Band Wings grünnd. Siet den 1980er Johren arbeit he meest blots noch as Solokünstler un befaat sück ok mit nee musikalischen Berieken as de elektronischen un klassischen Musik.

* Ross Benson: *Paul McCartney. Behind the myth*. Gollancz, London 1992, ISBN 0-575-05200-7.
* Judith Philipp: *Paul McCartney, listen to what the man said. Paul McCartney und seine Songs*. Lübbe, Bergisch Gladbach 1993, ISBN 3-404-60348-6.
* Petra Zeitz: *Paul McCartney. Eine Biographie*. Henschel, Berlin 1993, ISBN 3-89487-014-1.
* Barry Miles: *Paul McCartney. Many years from now*. Rowohlt, Reinbek bei Hamburg 1999, ISBN 3-499-60892-8.
* The Beatles: *The Beatles Anthology.* Ullstein, München 2000, ISBN 3-550-07132-9.
* Tony Barrow, Robin Bextor: *Paul McCartney, now & then. Porträt eines Sängers und Songschreibers, der die Welt des Rock veränderte*. Rockbuch Verlag Buhmann & Haeseler, Schlüchtern 2004, ISBN 3-927638-24-2.
* Harald Martin: *Paul McCartney*. dtv, München 2006, ISBN 3-423-24317-1.
* Rolf Berger: Die Kompositionsstile von John Lennon und Paul McCartney. Dargestellt unter besonderer Berücksichtigung von „Strawberry Fields Forever“ und „Penny Lane“; Osnabrücker Beiträge zur systematischen Musikwissenschaft, Band 12, Verlag epOs Musik, Ossenbrügge, 2006, ISBN 3-923486-81-2, Dissertation, Uni Osnabrück
* Howard Sounes: *Paul McCartney – Das Porträt*. Droemer, München 2010, ISBN 978-3-426-27509-2.
* Peter Ames Carlin: *Paul McCartney – Die Biografie*. Hannibal Verlag, Höfen 2010, ISBN 978-3-85445-317-8 (Originalausgabe: *Paul McCartney*).
* Volker Rebell: *Paul McCartney: Yesterday & Heute – eine (kritische) Hommage in Songs, Worten und Texten*. Volker Rebell, Oberursel 2017, ISBN 978-3-9815456-0-9, Mediabox mit 5 CDs, Booklet und 2 Böker.

 **Paul McCartney**. Mehr Biller, Videos oder Audiodateien to’t Thema gifft dat bi Wikimedia Commons.

* Offizielle Website van Paul McCartney
* Paul McCartney Biografie in cosmopolis.ch

## Enkeld Nahwiesen
# Wiki

En **Wiki** (vun hawaiiaansch *wiki* gau) is ene Software för dat gemeensame Tohoopstellen vun Texten dör ene Grupp vun Lüüd in en Reekner-Nettwark. Bi en Wiki hett nich blots en lütte Grupp Lüüd dat Recht, de Texten to ännern. Bi en Wiki rekruteert sik de Schrievers ut de Lesers, ahn dat twischen Leser un Schriever en groot Hinnernis liggt. Dat Wiki hett dorbi mehrsttiets ene egene Textutteknungssyntax, mit de de Texten formateert warrn köönt.

## Historie

Al Tim Berners-Lee, de Utfinner vun dat World Wide Web, harr de Idee hatt, all Sieden in dat WWW för jedereen ännerbor to maken. Eerst mit Ward Cunningham keem aver 1994 dat eerste echte Wiki un de Naam *Wiki* op, dat WikiWikiWeb. Sietdem sünd in’t WWW vele Wikis opkamen, dorto höört ok de Wikipedia.
# Papagoyen

| Papagoyen; Papageien |
| --- |
| Roden Ara (*Ara macao*) |
| Systematik |
|

|  |  |
| --- | --- |
| Ünnerstamm: | Warveldeerten (Vertebrata) |
| Klass: | Vagels (Aves) |
| Ornen: | Papagoyen (Psittaciformes) |

 |
| Wetenschoplich Naam |
| Psittaciformes |
| Wagler, 1830 |

De **Papagoyen** oder **Papageien** (*Psittaciformes*) maakt mank de Vagels en egen Ornen ut. Justament warrt in de Systematik vun de Vagels allerhand umsmeten, wat bitherto fast stahn hett. Dat hett mit Unnersöken to de Phylogenese to doon. Bitherto sünd de Papagoyen in twee Familien indeelt wurrn. Een sünd de Kakadus un de annern de Papagoyen an sik. Kakadus könnt ehre Fedderhuben upstellen. Ehre Feddern sünd ok anners upboot, as bi de Papagoyen an sik: Jem fehlt de so nömmte Dyck-Struktur, wo sik dat Sonnenlicht in breken deit. De Papagoyen an sik hefft nu wedder keen Fedderhuben, man dat gifft de wecken Aarden, de könnt Feddern an’n Nacken upstellen as en Halskruse.

All Papagoyen tohopen hoolt sik liekup un hefft en dannigen Snavel. Se freet Saat, Beeren, Früchte, Blöten un Knuppen, dorto ok Wuddeln. Dat gifft allerhand Aarden, de freet ok Insekten un de ehre Larven. Dat gifft Aarden, de treedt up in unbannige Swarms. So gifft dat Swarms bi de Nacktogenkakadu, dor höört ok mol mehr as 70.000 Vagels to.

Papagoyen weert al siet lange Tied as Huusdeerter holen. Dat gifft avers ok Gemarken in de Welt, dor weert se as Untüüch ankeken. Sunnerlich in Australien bringt se for de Bueree to'n Deel groten Schaden tostanne un weert vundeswegen verfolgt.

* Tony Juniper, Mike Parr: *Parrots, A guide to parrots of the World*. Yale University Press 1998, ISBN 0-300-07453-0 (engelsch)
* Werner Lantermann: *Papageienkunde. Biologie, Verhalten, Haltung; Artenauswahl der Sittiche und Papageien.* Parey, Berlin 1999, ISBN 3-8263-3174-5
* Joseph M. Forshaw: *Australische Papageien* (twee Bänne), Bretten 1. düütsche Uplage (2003)

## Weblenken

 **Papageien**. Mehr Biller, Videos oder Audiodateien to’t Thema gifft dat bi Wikimedia Commons.

## Belege

## Kiek ok bi

* List vun Vagels